
TÖÖVÕTULEPING

Riigikantselei, mida esindab riigisekretäri 5. jaanuari 2010. a käskkirja nr1 „Strateegiabüroo põhimäärus” alusel strateegiadirektor Kristi Klaas (edaspidi nimetatud tellija), ja 

Tallinna Ülikool, mida esindab rektori 15. mai 2026. a käskkirja nr 17 alusel teadusprorektor Tiina Pajuste, (edaspidi nimetatud töövõtja),

edaspidi nimetatud eraldi pool, koos pooled, leppisid kokku alljärgnevas:

1. Lepingu objekt
1.1. Töövõtja ülesanne on töötada Eesti tehisaru kirjaoskuse pädevusmudeli alusel välja tõenduspõhine ja valideeritud hindamisraamistik ning selle rakendamiseks vajalikud hindamisinstrumendid. Töövõtja korraldab hindamisvahendite väljatöötamise, eksperthindamise, eeltestimise, piloteerimise ning psühhomeetrilise ja statistilise valideerimise. Lisaks töötab töövõtja välja hindamisvahendi veebipõhise prototüübi ning selle kasutamiseks, tulemuste tõlgendamiseks ja edasiseks arendamiseks vajalikud juhised ja dokumentatsiooni. Töövõtja teeb töö käigus tellijaga regulaarset koostööd ning kooskõlastab olulisemad metoodilised ja tehnilised otsused.
1.2. Töö täpsem kirjeldus ja etappide tähtajad on toodud konkursi alusdokumendis.

2. Poolte kohustused
2.1. Töövõtja kohustub:
2.1.1. tegema tööd vastavalt lepingus kokku lepitud sätestatud tingimustele;
2.1.2. teostama tööd kvaliteetselt, vastavalt oma erialastele oskustele ja võimetele;
2.1.3. järgima töö teostamisel tellija juhiseid;
2.1.4. informeerima tellijat kõikidest asjaoludest, mis võivad tööde teostamist takistada või lepingu eesmärgi saavutamist ohustada;
2.1.5. andma lepingu täitmise kohta tellijale asjakohast infot ja võimaldama tellijal jooksvalt kontrollida töö teostamise käiku;
2.1.6. pidama kinni käesoleva lepingu punktis 8 sätestatud konfidentsiaalsuskohustusest.
2.2 Tellija kohustub:
2.2.1. maksma töövõtjale töö teostamise eest kokku lepitud tasu;
2.2.2. andma töövõtjale töö teostamiseks vajalikke juhiseid ja informatsiooni.

3. Töö üleandmine ja vastuvõtmine 
3.1. Töövõtja annab tellijale töö üle kahes osas:
3.1.1. esimese etapi tööd hiljemalt 31. oktoobriks 2026. a;
3.1.2. teise etapi tööd hiljemalt 31. detsembriks 2026. a.
3.2. Kui esitatud töö vastab lepingus kirjeldatud nõuetele, koostab tellija töö üleandmise-vastuvõtmise akti ning saadab selle 14 päeva jooksul pärast töö esitamist töövõtjale allkirjastamiseks. Kui esitatud töö ei vasta lepingus toodud nõuetele, esitab tellija pretensiooni töös esinevate puuduste kohta, andes töövõtjale uue tähtaja töösse paranduste sisseviimiseks. 
3.3. Töö loetakse kätte saaduks, kui see on edastatud lepingus nimetatud tellija esindaja e-posti aadressile ning tellija on kinnitanud selle kättesaamist.

4. Töövõtjale makstav tasu
4.1. Tellija kohustub tasuma töö eest 50 000 eurot kahes võrdses osas pärast punktis 3.1 nimetatud tööde vastuvõtmist. Summale lisandub käibemaks õigusaktides sätestatud korras.
4.2. Tasumine toimub pärast töö vastuvõtmist kinnitava üleandmis-vastuvõtmisakti allkirjastamist poolte poolt ja e-arve laekumist tellijale. Töövõtja märgib e-arvele tellija kontaktisiku nime ja lepingu numbri. E-arve esitatakse vähemalt 14-päevase maksetähtajaga.
4.3. Punktis 4.1. toodud tasu sisaldab kõiki tasusid seoses lepinguga ning töövõtjal ei ole õigust täiendavale tasule.

5. Poolte esindajad
5.1. Tellija esindajaks töö juhiste andmisel, töövõtjale vajaliku informatsiooni andmisel ja töö kvaliteedi kontrollimisel ning töö üleandmisel ja vastuvõtmisel on AI-nõunik Katrin Isotamm, +372 511 1114, katrin.isotamm@riigikantselei.ee. Töövõtjale vajaliku informatsiooni võib töövõtjale anda ka tellija teenistuses olev muu isik.
5.2. Töövõtja esindajaks on Linda Helene Sillat, +372 5814 1289, linda.sillat@tlu.ee. 
5.3. Punktis 5.1. nimetatud esindaja teenistuskohustustest eemalviibimisel (puhkus, välislähetus, haigus, töövõimetus vmt) on vastavad õigused AI-nõunik Mari-Liis Linnul,     +372 5689 3668, mari-liis.lind@riigikantselei.ee.
5.4. Punktis 5.2. nimetatud esindaja töökohustustest eemalviibimisel (puhkus, välislähetus, haigus, töövõimetus vmt) on vastavad õigused Kairit Tammets, +372 640 9355, kairit.tammets@tlu.ee.

6. Vääramatu jõud
6.1. Pooled vabanevad lepingust tulenevate ja sellega seotud kohustuste täitmisest osaliselt või täielikult, kui seda takistavad vääramatu jõuna kvalifitseeritavad asjaolud (sh, kuid mitte ainult: loodusõnnetused, streik, sõjaseisukord), kusjuures pooled on kohustatud rakendama kohaseid meetmeid, et ära hoida teisele poolele kahju tekitamine ja tagada võimaluste piires oma lepingust tulenevate ja sellega seotud kohustuste täitmine.
6.2. Vääramatu jõuna kvalifitseeritavate asjaolude esinemine peab olema tõendatud poole poolt, kes viitab vääramatu jõu esinemisele kui alusele, et vabaneda seadusest tulenevast või lepingus sätestatud vastutusest endale lepinguga võetud kohustuste mittetäitmise või mittekohase täitmise eest.
6.3. Vääramatu jõu asjaolude esinemisel tuleb teist poolt sellest viivitamatult kirjalikult teavitada.
6.4. Lepingu täitmist takistavate asjaolude lõppemisel ja juhul, kui lepingu täitmise reaalne vajadus ei ole ära langenud, teevad pooled kõik endast oleneva, et võetud kohustuste täitmist jätkata.
6.5. Vääramatu jõu asjaolude esinemisel võivad pooled töö tegemise tähtaega pikendada nimetatud asjaolude esinemise perioodi võrra. Kokkulepe fikseeritakse kirjalikult.


7. Poolte vastutus
7.1. Pooled on teadlikud asjaolust, et endale lepinguga võetud kohustuste mittetäitmisel või mittekohasel täitmisel vastutavad nad teise poole ees lepingus sätestatud ulatuses. Seejuures on lepingut rikkunud pool, lisaks lepingus sätestatud leppetrahvidele ja viivistele, kohustatud teisele poolele hüvitama oma tegevuse või tegevusetusega tekitatud kogu kahju täies ulatuses. 
7.2.  Tellijal on õigus olukorras, kus töövõtja ei täida lepingus sätestatud kohustusi või täidab neid mittenõuetekohaselt, nõuda leppetrahvi kuni 20% töövõtjale makstavast tasust ning tasaarvestada leppetrahvi summa tasumisele kuuluva maksega või vastavalt lepingu punktile 10.2 leping erakorraliselt üles öelda.
7.3. Punktis 8.2 nimetatud juhul, sh juhul, kui töövõtja tegevuse läbi on avalikkusele saanud kättesaadavaks konfidentsiaalne teave, on tellijal õigus nõuda leppetrahvi kuni 10 000 eurot. Leppetrahvi nõude peab esitama mõistliku aja jooksul, kuid mitte hiljem kui kolme kuu jooksul arvates päevast, mil tekkis leppetrahvi nõude esitamise õigus.
7.4. Töövõtjal on õigus nõuda tellijalt 0,05% viivist tellijale esitatud arve mittekohase tasumise korral iga viivitatud päeva eest, kuid mitte rohkem, kui 20% tasumisega viivitatud summast. 
7.5. Töövõtja tasub lepingus sätestatud leppetrahvi tellijale hiljemalt 14 päeva jooksul arvates vastava põhistatud kirjaliku teate saamisest. Tellijal on õigus töö eest tasumisel vähendada töövõtjale makstavat tasu leppetrahvi summa võrra.
7.6. Töövõtja vastutab töövõtulepingu alusel tööd tegevate isikute töö eest.

8.	Konfidentsiaalsus ja andmekaitse 
8.1. Töövõtja kohustub tegema kõik endast oleneva vältimaks kahju tekkimist tellijale. 
8.2. Töövõtja ei avalda, muuhulgas informatsiooni edastamise või kättesaadavaks tegemise teel, talle käesoleva lepingu täitmise käigus teatavaks saanud konfidentsiaalset teavet (sh asutusesiseseks kasutamiseks tunnistatud teavet, isikute eraelu puudutavad teavet jm teavet, mille hoidmist võib lepingu olemust arvestades mõistlikult eeldada) kolmandatele isikutele ega kasuta sellist teavet enda ega kolmandate isikute kutse- või majandustegevuses või selle huvides. 
8.3. Juhul kui leping lõpeb mistahes alusel, jääb konfidentsiaalsuskohustus ja selle igakordse rikkumise eest ette nähtud leppetrahvi nõudeõigus kehtima.
8.4. Töövõtja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.

9.	 Autoriõigused 
9.1. Lepingu alusel loodud teos on autoriõigusega kaitstav teos (edaspidi teos), millele laienevad autoriõiguse seadusest tulenevad sätted. Käesoleva lepingu raames käsitletakse teosena punktis 1.1 kirjeldatud hindamisraamistikku ja selle lisasid.
9.2. Teosega seotud varalised autoriõigused lähevad üle tellijale. Pooled lepivad käesolevaga kokku, et tasu autoriõiguste loovutamise eest sisaldub lepingu maksumuses ja pärast lepingu alusel teostatud töö eest täielikku tasumist annab töövõtja tellijale üle kõik teosega seotud varalised õigused tähtajatult ja territoriaalsete piiranguteta. Autori isiklike õiguste osas, mis on oma olemuselt üleantavad, annab töövõtja tellijale autoriõiguste kehtivuse ajaks ülemaailmse tagasivõtmatu ainulitsentsi. Töövõtja kohustub tagama, et tal on kõik õigused eelnimetatud varaliste õiguste loovutamiseks ja isiklike õiguste osas ainulitsentsi andmiseks.
9.3. Töövõtjal ei ole ilma tellija eelneva kirjaliku nõusolekuta õigust lepingu täitmise käigus loodud teoseid või nende osasid kasutada, v.a referentsina (näiteks osalemisel konkursil vms).
9.4. Tellijal on õigus teost kasutada oma äranägemisel, s.h viisil, mis toob kaasa või võib kaasa tuua teose või selle osa avaldamise kolmandatele isikutele ning teost või selle osi olulises mahus töödelda, sealhulgas tõlkida, kohandada ja kokkuvõtteid teha. Teose muudatuste puhul peab olema selgelt aru saada, et nende autoriks ei ole töövõtja.

10. Lepingu lõpetamine
10.1. Lepingu võib igal ajal lõpetada töövõtja ja tellija kokkuleppel, teatades lepingu lõpetamise soovist kirjalikult teisele poolele ette vähemalt 14 päeva. Tellija tasub lepingu lõpetamise korral töövõtjale faktiliselt tehtud tööde eest juhul, kui töö vastab lepingu tingimustele. 
10.2. Pooltel on õigus leping erakorraliselt ja ilma etteteatamiseta üles öelda, kui pool on oma lepingust tulenevaid kohustusi oluliselt rikkunud. Oluliseks rikkumiseks loeb tellija töövõtja poolt lepingu punktis 8.2 nimetatud konfidentsiaalsuskohustuse rikkumist. Olulise lepingu rikkumisena on lisaks käsitletav:
10.2.1. lepingust tulenevate kohustuste korduv rikkumine; 
10.2.2. lepingulise kohustuse täitmata jätmine tellija poolt antud täiendava tähtaja jooksul;
10.2.3. kohustuse rikkumine tahtlikult või raske hooletusega;
10.2.4. olukord, kus pool teeb avaldusi või käitub viisil, mis loob mõistliku eelduse, et pool ei soovi lepingut täita. 
10.3. Töövõtjal ei ole õigust tasule, kui tellija on lepingu üles öelnud töövõtja poolse olulise lepingu rikkumise tõttu punktis 10.2 ja selle alapunktides toodud alustel. 

11. Teadete edastamine
11.1. Pooled on kohustatud kirjalikku taasesitamist võimaldavas vormis teatama oma nime, asukoha, pangarekvisiitide, kontaktisiku või mõne muu rekvisiidi muutumisest. Vastasel korral on õigus eeldada, et kõik varem teada antud poolte rekvisiidid kehtivad ja nende kohaselt edastatud teated on pooled kätte saanud.
[bookmark: _Hlk113022182]11.2. Teadete edastamine toimub üldjuhul kirjalikku taasesitamist võimaldavas vormis. Juhul kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms. Kirjaliku vormiga on võrdsustatud digitaalselt allkirjastatud vorm. Kirjalik teade loetakse kättesaaduks, kui:
11.2.1. teade on üle antud poole volitatud esindajale;
11.2.2. teade on saadetud postiasutuse vahendusel tähitud kirjaga teise poole poolt näidatud aadressil ja postitamisest on möödas 5 (viis) kalendripäeva;
11.2.3. digitaalselt allkirjastatud teade on saadetud e-posti teel poole volitatud esindajale.
11.3. Pooled vastutavad kõigi teisele poolele edastatud lepingu täitmist puudutavate andmete õigsuse eest.

12. Lõppsätted
12.1. Leping kehtib kuni poolte poolt endale võetud kohustuste kohase ja täieliku täitmiseni.
12.2. Lepingut muudetakse ainult poolte kokkuleppel ning see vormistatakse kirjalikult lepingu lisana ja allkirjastatakse poolte poolt. Kirjaliku vormi mittejärgimisel on lepingu muudatused ja täiendused tühised.
12.3. Pooled kohustuvad rakendama kõiki kohaseid meetmeid, et lahendada lepingust tulenevad vaidlusküsimused läbirääkimiste teel, mitte kahjustades seejuures teise poole lepingust tulenevaid ja seaduslikke huve. Kokkuleppele mittejõudmisel lahendatakse lepingust tulenevad vaidlusküsimused vastavalt Eesti Vabariigi seadustele. 
12.4. Leping on sõlmitud elektroonilises vormis ning allkirjastatud digitaalselt. 
12.5. Kui mõni käesoleva lepingu tingimus osutub tühiseks, jääb leping muus osas kehtima.
12.6. Lepingu lahutamatuteks osadeks on konkursi alusdokument, taotlus, pooltevahelised kirjalikud teated ning lepingu muudatused ja lisad.


13. Poolte rekvisiidid
Riigikantselei	Tallinna Ülikool
Registrikood 70004809	Registrikood 74000122
Rahukohtu 3	Narva mnt 25
15161 Tallinn	10120 Tallinn
	 
   	

Tellija:	Töövõtja:

	
(allkirjastatud digitaalselt)	 (allkirjastatud digitaalselt)	  	
